37 Military Hospital

De 37 Military Hospital be specialist hospital wey dey insyd Accra, wey dey de main road afta de Kotoka International Airport den de central Accra. Ebe de largest military hospital insyd Ghana after Korle Bu Teaching Hospital. Dem name am 37 secof ebe de 37th military hospital wey dem build insyd de British colony of West Africa. De hospital sanso get sam popular story about sam bats wey neva left dema chief ein syd till he die. Dis bats still dey insyd de trees wey dey de road top around de hospital. History Dem build de hospital somewhere 1941 by one British military officer. Ein name be General George Giffard. He build de military hospital so say ego provide treatment for dema solja pipo wey go get wound for de Second World War insyd. Wey dis same man, Giffard sanso arrange de creation of de 52 Military Hospital insyd Takoradi wey de move am go India. De hospital ein name at dis time na ebe No. 37 General Hospital; wey dem change am go 37 Military Hospital of de Gold Coast for 1956 insyd. De hospital get chaw expansion wey dem open am for de public, but de main pipo wey dey job for der be soja men plus women. Facilities De hospital get about 500 bed capa wey e sanso get 24-hour accident den emergency department plus pharmacy. x-ray machines too dey job 24 hours a day. Oda departments get divisions wey dey see dental, gynecology, pediatrics cases. Ein trauma-surgical department get hype by one influencer say "ebe de best for de whole Accra insyd". De hospital sanso dey serve as teaching hospital give undergraduate, post-graduate, EMT ,nurses plus medical students. Dem build de hospital for July 4, 1941, as de 37th facility by de allied forces. From 1991 till today, de German company Hospital Engineering GmbH get chaw work e dey do in de phased development of de 37 Military Hospital wey e sanso be responsible for de maintenance of dema equipment: Medical Oxygen Production den Distribution (1991/1992) Operating Theatre Block, wey dey include Central Sterilisation Department (1992/1993) Mortuary and Department of Morbid Anatomy (1995) Pharmacy (1998-2001) Laboratories, including Blood Bank (1998-2001) Functional Diagnostics Department (1998-2001) Burns Unit (1998-2001) Intensive Care Unit (1998-2001) VIP/Officers Ward (1998-2001) Rank Wards (1998-2001) Satellite Maternity Unit (1998-2001) Out-Patient-Department Planning Design, Architectural Drawings, Turnkey Construction (2004) De departments wey de hospital get be: Supermarkets/marts Accident & Emergency Dental Division Public Health Division Medical Division Obstetrics & Gynaecology Paediatric Division Pathology Division Pharmacy Division Radio Diagnosis, Radiography & X-ray Surgical Division Health Training Schools (NMTC, Anaesthesia, EMT) Renal Dialysis Unit Ophthalmology Division Ear, Nose, and Throat Division Dermatology References